Terveydenhuollon ja kuntoutuksen toimialuejohtajaksi 14 hakijaa

Etelä-Karjalan hyvinvointialueen terveydenhuollon ja kuntoutuksen toimialuejohtajaksi haki määräaikaan mennessä 14 henkilöä, joista viran pätevyysvaatimukset täytti 11.

-Hakijalista ilahduttaa suuresti. Mukana on sekä näkemyksellisyyttä että laaja-alaista osaamista, jota tehtävässä vaaditaan, joten olen luottavainen, että hakijoiden joukosta löytyy tehtävään juuri oikea henkilö, hyvinvointialuejohtaja Sally Leskinen sanoo.

Myös rekrytointiryhmää vetävä aluehallituksen puheenjohtaja Anneli Kiljunen ilahtuu hakutuloksesta.

- Lämmin kiitos kaikille, jotka osallistuivat tähän tärkeään rekrytointiimme. Seuraavaksi valitsemme hakuprosessissa jatkoon menijät. Haastatteluiden ja soveltuvuusarvioiden jälkeen tavoitteena on saada virkavalinta aluehallituksen päätettäväksi marraskuun loppuun mennessä.

Hakijat, jotka täyttävät koulutuksen osalta kelpoisuusehdon:

Juvila Kirsi, neurologian erikoislääkäri ja lääketieteen tohtori, Ahlainen

Korvenoja Pekka, anestesiologian- ja tehohoidon erikoislääkäri, Lappeenranta

Leppänen Roope, geriatrian erikoislääkäri, yleislääketieteen erikoislääkäri, eMBA, Helsinki

Mustonen Katri, YTM, Filosofian tohtori, Pirkkala

Niemi Jussi, YTM, DI, Lahti

Niemi Merja, HTM, Seinäjoki

Nurmela Esa-Petri, TtM, Seinäjoki / Kajaani

Pihlamaa-Tuononen Eva, TtM, Jyväskylä

Prokki Afra, akuuttilääketieteen, sisätautien ja yleislääketieteen erikoislääkäri, Lappeenranta

Silver Kristiina, TtM, HHJ, Siuntio

Wilen Susanna, akuuttilääketieteen erikoislääkäri, eMBA, Kitee

Hakuaika virkaan päättyi maanantaina 14.10.2024. Virka oli haussa 9.9. alkaen. Hakuaikaa jatkettiin alkuperäisestä kahdella viikolla.

Virka avautui, kun aiemmin johtajana toiminut Juhani Grönlund lähti uusien haasteiden pariin.

Terveydenhuollon ja kuntoutuksen toimialuejohtaja on osa johtoryhmää ja johtoryhmän jäsenenä osallistuu strategia-, toimielin- ja talousvalmisteluun ja toimeenpanoon.

Lisätietoja:

Anneli Kiljunen, aluehallituksen puheenjohtaja, anneli.kiljunen@ekhva.fi, p. 050 511 3123

Sally Leskinen, hyvinvointialuejohtaja, sally.leskinen@ekhva.fi , p. 0400 497 418